Maaret Pajunoja

Maaret Pajunoja (o.s. Rantalainen, s. 16. helmikuuta 1990) on suomalainen maastohiihtäjä. Hän on saavuttanut parhaat tuloksensa vapaan hiihtotavan sprinttikilpailuissa. Hän edustaa Ikaalisten Urheilijoita.

Pajunoja kilpaili maailmancupissa ensimmäisen kerran 9. maaliskuuta 2013 ollen vapaan hiihtotavan sprintissä Lahdessa 75:s. Hänen paras sijoituksensa maailmancupissa on 15:s vastaavassa kilpailussa Davosissa 17. joulukuuta 2022.

Pajunoja oli mukana universiadeissa 2015, jossa hän oli vapaan hiihtotavan sprintissä kymmenes ja mukana lisäksi seitsemänneksi sijoittuneessa viestijoukkueessa.

Pajunoja oli neljäs vapaan hiihtotavan sprintissä SM-kilpailuissa Vöyrillä 2020. Hän voitti Suomen-mestaruuden Krista Pärmäkosken kanssa parisprintissä Vantaalla vuonna 2018 sekä Äänekoskella vuonna 2019. Hän saavutti vapaan hiihtotavan sprintissä SM-pronssia 2022.

Pajunoja siirtyi Ikaalisten Urheilijoihin elokuussa 2017 Valkeakosken Hakasta. Hän on opiskellut kauppatieteitä ja on koulutukseltaan kauppatieteen maisteri31-vuotias kirjanpitäjä kepitti Norjan supertähden Rukalla – hämmästyttävä yksityiskohta ei häirinnyt: ”Lähdössä kuulin...”. Pajuonoja on työskennellyt hiihtouran ohella kirjanpitäjänä ja taloushallinnon assistenttinaTamperelainen taloushallinnon assistentti lähtee Pekingiin ja kantaa yllättävällä tavalla osansa Suomen mitalitoiveista – "On tietysti selvää, että siihen materiaaliin pitää tutustua tarkasti".

Pajunoja on naimisissa Aki Pajunojan kanssa, joka toimii muun muassa Krista Pärmäkosken managerina.

 Lähteet 

Luokka:Suomalaiset maastohiihtäjät
Luokka:Vuonna 1990 syntyneet
Luokka:Elävät henkilöt